|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 12** | | ОДЕЉЕЊЕ**:** | | ДАТУМ**:** |
| Наставна тема: | Планета Земља | | | |
| Наставна јединица: | Земљина кретања | | | |
| Тип часа: | Утврђивање | | | |
| Циљ часа: | Провера стеченог знања о кретањима планете Земље.  Практична примена усвојених знања и вештина. | | | |
| Очекивани исходи: | Ученик ће моћи да:   * објасни појмове облик Земље, гравитација, хелиоцентрични систем; * објасни ротацију Земље и последице Земљине ротације; * објасни револуцију Земље и последице Земљине револуције. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник упознаје ученике са циљем часа. Ученици у немим картама уписују називе океана и континената. Наставник прати рад ученика и усмерава уколико је потребно.  **Главни део (30 минута):**  Наставник прозива ученике и проверава оствареност обрађених наставних садржаја.  Предлог питања:  1. Каквог је облика планета Земља?  2. На који начин помоћу сенке можемо препознати облик неког тела?  3. Шта је гравитација?  4. Објаснити шта значи схватање хелиоцентричног система света.  5. Шта је ротација и колико траје?  6. Које су последице Земљине ротације?  7. На који начин долази до смене обданице и ноћи?  8. Зашто кажемо да се Сунце привидно креће?  9. Зашто свако место на свету има своје локално време?  10. Шта је револуција и колико траје?  11. Које су последице Земљине револуције?  12. Шта је еклиптика?  13. Зашто обданица и ноћ трају неједнако током године?  14. Зашто на половима постоји поларни дан и поларна ноћ?  15. Када почињу годишња доба на северној Земљиној полулопти?  16. Када се јављају равнодневице, дугодневица и краткодневица?  17. Зашто годиња доба не почињу увек истог датума?  18. Зашто постоје топлотни појасеви?  19. Објаснити који топлотни појасеви постоје и показати њихово простирање на карти света.  20. Шта је преступна година и зашто се јавља?  **Завршни део (5 минута):**  Наставник утврђује како су ученици савладали градиво обрађено на часовима. Оцењује ученике и образлаже оцене. Бележи запажања у педагошку свеску и оцене у есДневнику. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |