|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 11** | | ОДЕЉЕЊЕ**:** | | ДАТУМ**:** |
| Наставна тема: | Планета Земља | | | |
| Наставна јединица: | Револуција Земље и последице револуције | | | |
| Тип часа: | Обрада | | | |
| Циљ часа: | Усвајање наставних садржаја о револуцији Земље.  Развијање вештине уочавања и препознавања.  Практична примена усвојених знања и вештина. | | | |
| Очекивани исходи: | Ученик ће моћи да:   * објасни начин кретања планете Земље, револуцију и последице Земљине револуције; * повезије револуцију Земље са сменом годишњих доба и појавом топлотних појасева. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник започиње час причом о 29. фебруару, датуму који се јавља само једном у четири година.  Проверава како су ученици савладали наставне садржаје у вези ротације, постављајући питања на дату тему, повезујући ротацију и револуцију Земље. Усмерава ученике на критичко повезивање обрађених садржаја.  **Главни део (30 минута):**  Наставник објашњава појмове револуција и еклиптика. Кретање Земље око Сунца назива се револуција. Она једном обиђе око Сунца за 365 дана и шест часова. Тај период се зове година. Наша планета обилази око Сунца у правцу запад–исток по путањи у облику елипсе коју називамо еклиптика.  Објашњава последице Земљине револуције: неједнако трајање обданице и ноћи, смену годишњих доба и неједнако загревање Земљине површине.  Мотивише ученике да објасне осу ротације о којој су већ учили.  Објашњава појмове поларни дан и поларна ноћ. Једино на екватору обданица и ноћ трају једнако. Идући према половима, разлике између трајања обданице и ноћи све су израженије, тако да на половима поларни дан и поларна ноћ трају по шест месеци.  Упућује ученике да прочитају текст у боксу „Занимљивост” о поларној светлости. Заједнички коментаришу ову појаву.  Наставник уводи нове појмове северни и јужни повратник и показује их на карти света.  Мотивише ученике да се присете наученог из предмета природа и друштво и наведу којих датума почињу годишња доба у Србији.  Упућује ученике да прочитају текст у боксу „Да појаснимо” о различитим датумима почетка годишњих доба. Наставник објашњава зашто долази до ових промена.  Објашњава појмове пролећна и јесења равнодневица, летња дугодневица и зимска краткодневица. Пролеће на северној Земљиној полулопти најчешће почиње 21. марта, а тог дана је и пролећна равнодневица, што значи да обданица и ноћ трају подједнако дуго. Лето на северној Земљиној полулопти најчешће почиње 22. јуна, тог дана је и летња дугодневица, обданица је најдужа у години, а ноћ најкраћа. Јесен на северној Земљиној полулопти најчешће почиње 23. септембра, тог дана је јесења равнодневица, а обданица и ноћ трају подједнако, други пут у току године. Зима на северној Земљиној полулопти најчешће почиње 22. децембра, тог дана је и зимска краткодневица, ноћ је најдужа у години, а обданица најкраћа.  Објашњава зашто се планета Земља неједнако загрева и шта су топлотни појасеви.  Уводу нове појмове, северни и јужни повратник и показује их на карти.  Објашњава сваки топлотни појас појединачно и његове одлике: жарки појас, северни умерени појас, јужни умерени појас, северни хладни појас и јужни хладни појас.  Објашњава појамове преступна година и календар.  Прати ангажовање ученика током часа.  **Завршни део (5 минута):**  На крају часа ученици утврђују научено попуњавајући резиме на крају лекције „Хоћу да знам, зато резимирам!”, где је потребно да прочитају лекцију, размисли о наученом и реше задатке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |