|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 21** | | ОДЕЉЕЊЕ**:** | | ДАТУМ**:** |
| Наставна тема: | Планета Земља | | | |
| Наставна јединица: | Обликовање рељефа дејством спољашњих сила | | | |
| Тип часа: | Обрада | | | |
| Циљ часа: | Усвајање наставних садржаја о обликовању рељефа дејством спољашњих сила.  Развијање вештине уочавања и препознавања.  Практична примена усвојених знања и вештина. | | | |
| Очекивани исходи: | Ученик ће моћи да:   * објасни ерозију и акумулацију; * наведе видове ерозије и акумулације; * објасни речну ерозију и акумулацију; * објасни ерозију и акумулацију морских таласа; * објасни ледничку ерозију и акумулацију. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник у дијалогу са ученицима обнавља градиво о рељефу. Подстиче ученике да самостално доносе закључке. Усмерава ученике на критичко повезивање обрађених садржаја о рељефу. Прати активности ученика.  **Главни део (30 минута):**  Наставник кроз дијалог мотивише ученике да се присете наученог о унутрашњим и спољашњим силама.  Објашњава појмове ерозија и акумулација. Ерозија представља разарање и одношење стеновитог материјала са Земљине површине. Акумулација представља таложење и нагомилавање ерозивног материјала на једном месту.  Наводи који видови ерозије и акумулације се јављају (флувијална - деловање река, абразија – обликовање рељефа радом морских таласа, еолска – обликовање рељефа дејством ветра, ледничка – деловањем ледника и крашка – процес растварања седиментних стена водом из атмосфере).  Објашњава на који начин речна ерозија делује на стеновиту површину и наводи који су ерозивни и акумулативни облици настали деловањем речне ерозије.  Путем видео бима приказује слику из дигиталног уџбеника на којој је представљен ток реке од извора до ушћа.  Објашњава појмове меандри, аде, алувијалне равни и делте. У равницама речна корита су шира и често кривудају због мале брзине и благог нагиба терена, правећи окуке зване меандри. Река може да наталожи материјал у речном кориту где снага и брзина реке ослаби. Нагомилавањем материјала настају речна острва или аде. Алувијалне равни су наносне равнице поред река које настају таложењем материјала при изливању река при порасту нивоа воде у речном кориту. На ушћу у језеро или море река губи снагу. На том месту се таложи материјал који је река донела до ушћа и настаје наносна равница која се назива делта.  Објашњава на који начин ерозија морских таласа (абразија) делује на стеновиту површину и наводи који су ерозивни и акумулативни облици настали деловањем морских таласа.  Објашњава појмове клиф и плажa. Ерозивним деловањем таласа стварају се стрме литице клифови, а акумулацијом уситњеног материјала, шљунка и песка настају акумулативни облици – плаже.  Објашњава на који начин ледничка ерозија делује на стеновиту површину и наводи који су ерозивни и акумулативни облици настали деловањем ледничке ерозије.  Објашњава појмове цирк, валов и морене. Ледник је покретна маса која се споро креће и има велику тежину, па дроби стеновиту површину и са собом односи стене различитих величина. Ерозивни облици су цирк и валов. Стеновити материјал који је ледник носио са собом таложи се на једном месту. Те наслаге се називају морене.  Упућује ученике да прочитају текст у боксу „Занимљивости” о снежној граници и леденом добу.  Прати ангажовање ученика током часа.  **Завршни део (5 минута):**  На крају часа ученици утврђују научено попуњавајући резиме на крају лекције „Хоћу да знам, зато резимирам!”, где је потребно да прочитају лекцију, размисли о наученом и реше задатке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |