|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 19** | | ОДЕЉЕЊЕ**:** | | ДАТУМ**:** |
| Наставна тема: | Планета Земља | | | |
| Наставна јединица: | Постанак рељефа | | | |
| Тип часа: | Обрада | | | |
| Циљ часа: | Усвајање наставних садржаја о постанку рељефа.  Развијање вештине уочавања и препознавања.  Практична примена усвојених знања и вештина. | | | |
| Очекивани исходи: | Ученик ће моћи да:   * наведе спољашње силе; * објасни како настају накрупнији облици рељефа; * објасни појмове депресија, низија, висораван и планина; * објасни хоризонталне и вертикалне покрете. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник у дијалогу са ученицима обнавља градиво о Земљиној кори и стенама. Подстиче ученике да самостално доносе закључке. Усмерава ученике на критичко повезивање обрађених садржаја о рељефу. Прати активности ученика.  **Главни део (30 минута):**  Наставник објашњава Земљине унутрашње силе. Кроз дијалог подстиче ученике да се присете наученог о Земљиној топлоти и Земљиној тежи.  Објашњава спољашње силе (рад ветра, воде и човека).  Објашњава како настају најрупнији облици рељефа, висије и низије.  Путем видео бима приказије слику из дигиталног уџбеника на којој је приказана надморска и релативна висина и објашњава ове појмове. Свака тачка на Земљи има своју надморску висину. Надморска висина је вертикално растојање од нивоа Светског мора (нулте тачке) до неке тачке на Земљиној површини. Разлика између надморских висина двеју тачака назива се релативна висина.  Објашњава појмове: депресија, низијa, висораван и планина. Места на копну чија је надморска висина испод нивоа мора (имају негативну надморску висину) називају се депресије. Низије су пространи делови Земљине површине до 200 m надморске висине. Низије су на карти приказане зеленом бојом. Равнице су мањи делови низија настале углавном у долинама великих река. Равнице имају благо нагнуте површине у једном правцу. Висоравни су заравњени или благо заталасани предели на планинама. На картама су приказане жутом и нијансама браон боје. Планине су узвишења на Земљиној површини изнад 500 m надморске висине.  Наставник дели планине по висини на ниске, средње и високе и упознаје ученике са процесом настанка планина.  Објашњава како хоризонталним покретима настају набране планине.  Упућује ученике да прочитају текст у боксу „Геокутак” и заједнички изводе експеримент који ће показати како настају набране планине.  Објашњава како вертикалним покретима настају раседне планине.  Објашњава настанак вулканских планина.  Упућује ученике да прочитају текст у боксу „Занимљивости” о вулкану Фуџи у Јапану.  Прати ангажовање ученика током часа.  **Завршни део (5 минута):**  На крају часа ученици утврђују научено попуњавајући резиме на крају лекције „Хоћу да знам, зато резимирам!”, где је потребно да прочитају лекцију, размисли о наученом и реше задатке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |