|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 30** | | ОДЕЉЕЊЕ**:** | | ДАТУМ**:** |
| Наставна тема: | Планета Земља | | | |
| Наставна јединица: | Воде на копну | | | |
| Тип часа: | Обрада | | | |
| Циљ часа: | Усвајање наставних садржаја о води на копну.  Развијање вештине уочавања и препознавања.  Практична примена усвојених знања и вештина. | | | |
| Очекивани исходи: | Ученик ће моћи да:   * изврши поделу воде на копну; * објасни издан и артешку издан; * објасни појмове гејзири, минерални извори и врела; * објасни елементе речног тока; * прави разлику између речног система, речне мреже и речног слива; * објасни настанак и поделу језера. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник мотивише ученике да самостално објасне процес кружења воде у природи. Подстиче ученике да самостално доносе закључке. Усмерава ученике на критичко повезивање обрађених садржај о хидросфери. Прати активности ученика.  **Главни део (30 минута):**  Наставник врши поделу вода на копну на површинске и подземне.  Објашњава површинске воде.  Објашњава подземне воде и уводи нове појмове, издан и артешка издан. Подземна вода се налази у горњим слојевима Земљине коре. Атмосферске воде пролазе кроз мноштво пукотина и канала, испуњавајући их водом. Када наиђе на непропусне стене зауставља се и формира акумулацију подземне воде која се назива издан. Међутим, често се дешава да подземна вода буде заробљена између два непропусна слоја, то је онда артешка издан.  Путем видео бима приказује слику из дигиталног уџбеника на којој је представљена артешка издан.  Наставник наводи да постоји више типова извора.  Објашњава шта су гејзири, минерални извори и врела. У вулканским областима топла вода из Земљине унутрашњости под великим притиском избија на површину у виду гејзира, извора вреле воде и водене паре. Минерални извори су извори подземне воде која је богата минералним материјама, које имају лековито својство. На местима где извире минерална и термална вода често се налазе бање и лечилишта. Врела су јаки крашки извори. Јављају се у кречњачким пределима на местима где подземни токови избијају на површину.  Објашњава појам термалне воде и наводи значај бања, посебно у сврху лечења. Упућује ученике да прочитају текст у боксу „Занимљивост” о бањама Србије.  Објашњава елементе речног тока.  Објашњава речни систем, речну мрежу и речни слив. Главна река са својим притокама чини речни систем (на пример река Нишава са својим притокама). Све реке неке територије чине речну мрежу (све реке Србије чине речну мрежу Србије). Површина са које се све воде сливају у једну реку назива се речни слив.  Објашњава појам језера и њихову поделу. Језера су удубљења на копну испуњена водом. Састоје се од удубљења у коме је језеро смештено (језерски басен) и воде која га испуњава. Према начину постанка језерских басена, језера могу бити природна и вештачка. Природна језера се према начину постанка деле на тектонска, ерозивна и акумулативна.  Упућује ученике да прочитају текст у боксу „Занимљивост” о Аралском језеру.  Објашњава настанак свих типова језера.  Прати ангажовање ученика током часа.  **Завршни део (5 минута):**  На крају часа ученици утврђују научено попуњавајући резиме на крају лекције „Хоћу да знам, зато резимирам!”, где је потребно да прочитају лекцију, размисли о наученом и реше задатке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |