|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 24** | | ОДЕЉЕЊЕ**:** | | ДАТУМ**:** |
| Наставна тема: | Планета Земља | | | |
| Наставна јединица: | Атмосфера | | | |
| Тип часа: | Обрада | | | |
| Циљ часа: | Усвајање наставних садржаја о атмосфери.  Развијање вештине уочавања и препознавања.  Практична примена усвојених знања и вештина. | | | |
| Очекивани исходи: | Ученик ће моћи да:   * објасни појам атмосфера; * наведе и објасни слојеве атмосфере; * објасни значај озонског омотача; * наведе значај атмосфере за опстанак живог света на Земљи. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник започиње час причом о небу и облацима, објашњавајући зашто мењају боју. Објашњава преламање Сунчевих зрака. Мотивише ученике да изнесу своје мишљење и самостално доносе закључке.  **Главни део (30 минута):**  Наставник објашњава појам атмосфере. Атмосфера је ваздушни омотач који обавија планету Земљу и штити је од спољашњих утицаја из васионе.  Објашњава значај Сунчеве светлости и топлоти, али и њено штетно деловање.  Путем видео бима приказује графикон из дигиталног уџбеника на коме је представљен састав атмосфере и објашњава њене елементе.  Дели атмосферу на слојеве: тропосфера, стратосфера, мезосфера, термосфера и егзосфера. Путем видео бима приказује слику из дигиталног уџбеника на којој су представљени слојеви атмосфере.  Тропосфера је најнижи и најгушћи слој атмосфере. Њена дебљина није свуда иста. У тропосфери се формирају облаци, падавине и ветрови. Стратосфера се налази изнад тропосфере и протеже се до висине од 50 km. Најзначајнији део стратосфере је озонски омотач.  Наводи значај озонског омотача у заштити површине Земље од штетог утицаја Сунчевог зрачења.  Мезосфера се простире изнад стратосфере. То је најхладније место на Земљи са просечном температуром око -85 степени С. У њој сагорева већина метеора. Термосфера се налази изнад мезосфере и достиже висину до 800 km. У тој области се формира поларна светлост. Егзосфера је спољашњи слој атмосфере који се надовезује на термосферу. Она представља границу између атмосфере и бескрајног васионског простора.  Наводи значај атмосфере за опстанак живог света на Земљи.  Упућује ученике да прочитају текст у боксу „Занимаивост” о дуги и поларној светлости.  Прати ангажовање ученика током часа.  **Завршни део (5 минута):**  На крају часа ученици утврђују научено попуњавајући резиме на крају лекције „Хоћу да знам, зато резимирам!”, где је потребно да прочитају лекцију, размисли о наученом и реше задатке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |