|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 3** | | ОДЕЉЕЊЕ**:** | | ДАТУМ**:** |
| Наставна тема: | Васиона | | | |
| Наставна јединица: | Сунчев систем | | | |
| Тип часа: | Обрада | | | |
| Циљ часа: | Развијање способности усвајања наставних садржаја о Сунчевом систему. Објашњавање основних карактеристика појмова Сунце, Сунчев систем и планете. | | | |
| Очекивани исходи: | Ученик ће моћи да:   * издвоји елементе Сунчевог система; * објасни значај Сунца у Сунчевом систему; * разликује планете у Сунчевом систему; * разликује планете по величини и редоследу; * прави разлику између звезда и планета. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник започиње час едукативним филмом о Сунчевом систему, који се налази у дигиталном уџбенику. Дискутује са ученицима о приказаном филму. Мотивише ученике да изнесу своје мишљење о значају Сунца за живот, али и о његовом штетном утуцају.  **Главни део (30 минута):**  Наставник објашњава појмове Сунце и Сунчев систем. Сунчев систем чини Сунце и бројна небеска тела која круже око њега. У њему се налази и планета Земља. Сунце је највеће небеско тело у Сунчевом систему и оно исијава своју светлост и топлоту.  Упућује ученике да прочитају бокс „Занимљивост” о Сунцу у уџбенику, а затим им објашњава појам, светлосна година.  Наставник објашњава ученицима појам планета. Планете су лоптаста и хладна небеска тела која круже око својих звезда и од њих добијају светлост и топлоту. Наводи све планете Сунчевог система: Меркур, Венера, Земља, Марс, Јупитер, Сатурн, Уран и Нептун.  Упућује ученике на табелу у уџбенику, у којој су приказане планете, како би прочитали занимљивости о њима.  Ученици користећи информације путем интернета на мобилном телефону попуњавају задатак у боксу „Геокутак”, где је потребно да пронађу основне податке о планети коју су изабрали. Наставним упућује ученике на релевантне веб сајтове. Након завршене активности, ученици размењују уџбенике са паром из клупе и проверавају тачност унетих одговора.  Наставник на табли прави кратку мапу знања о Сунчевом систему.  Прати ангажовање ученика на часу.  **Завршни део (5 минута):**  На крају часа ученици утврђују научено попуњавајући резиме на крају лекције „Хоћу да знам, зато резимирам!”, где је потребно да прочитају лекцију, размисли о наученом и реше задатке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |