|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 16** | | ОДЕЉЕЊЕ**:** | | ДАТУМ**:** |
| Наставна тема: | Планета Земља | | | |
| Наставна јединица: | Вулканизам и земљотреси | | | |
| Тип часа: | Обрада | | | |
| Циљ часа: | Усвајање наставних садржаја о вулканизму и земљотресима.  Развијање вештине уочавања и препознавања.  Практична примена усвојених знања и вештина. | | | |
| Очекивани исходи: | Ученик ће моћи да:   * објасни процес настанка вулканизма, делове вулканске купе и поделу вулкана; * објасни шта је Ватрени појас Пацифика; * објасни процес настанка земљотреса и појмове хипоцентар и епицентар; * наведе најјаче земљотресе на свету и у Србији; * објасни правила понашања у случају земљотреса. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник у дијалогу са ученицима обнавља градиво о унутрашњој грађи Земље и литосферним плочама. Објашњава на који начин литосферне плоче проузрокују активирање вулкана. Подстиче ученике да самостално доносе закључке и повезују претходно научено.  **Главни део (30 минута):**  Наставник објашњава појам вулканизам. Вулканизам је процес стварања, кретања и избацивања магме на Земљину површину.  Путем видео бима приказује слику из дигиталног уџбеника, попречни пресек и делове вулкана.  Показује и објашњава појмове: вулкан, магма, вулканско огњиште, вулкански канал, кратер, лава, ерупција и вулканска купа. Пукотине на Земљи кроз које магма избија на површину Земље се називају вулкани. Магма је истопљена стена која услед високих температура и притиска избија на Земљину површину. Она се покреће из вулканског огњишта, креће се кроз вулкански канал и на површину излази кроз отвор који се зове кратер. Када магма избије на површину она постаје лава. Процес избацивања вулканског материјала назива се ерупција.  Објашњава поделу вулкана на активне и угашене.  Наводи који су најпознатији вулкани на свету.  Упућује ученике да прочитају текст у боксу „Занимљивост” о ерупцији вулкана Кракатау.  Објашњава шта је ватрени појас Пацифика и показује на зидној карти света где се налази.  Објашњава шта су земљотреси и како настају. Земљотреси су изненадна, краткотрајна подрхтавања тла настала покретима у Земљиној кори.  Објашњава појмове хипоцентар и епицентар. Место у унутрашњости литосфере где се јавља тектонски земљотрес назива се хипоцентар. Изнад хипоцентра на површини налази се епицентар, место где се земљотрес најјаче осети.  Наводи који су били најразорнији земљотреси у историји човечанства и која наука се бави проучавањем земљотреса, а затим објашњава како се мери јачина земљотреса и јачина оштећења.  Објашњава на који начин настају цунами таласи.  Упућује ученике да посете сајт Републичког сеизмолошког завода и сазнају где се десио последњи земљотрес у Србији. Објашњава ученицима како се правилно понашати у случају земљотреса.  Прати ангажовање ученика током часа.  **Завршни део (5 минута):**  На крају часа ученици утврђују научено попуњавајући резиме на крају лекције „Хоћу да знам, зато резимирам!”, где је потребно да прочитају лекцију, размисли о наученом и реше задатке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |