|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 29** | | ОДЕЉЕЊЕ**:** | | ДАТУМ**:** |
| Наставна тема: | Планета Земља | | | |
| Наставна јединица: | Светско море | | | |
| Тип часа: | Обрада | | | |
| Циљ часа: | Усвајање наставних садржаја о светском мору.  Развијање вештине уочавања и препознавања.  Практична примена усвојених знања и вештина. | | | |
| Очекивани исходи: | Ученик ће моћи да:   * објасни хидросфера и Светско море; * наведе и покаже на карти света све океане; * објасни појмове обала, разуђеност, острво, архипелаг, полуострво, залив, фјорд, естуар, ријас и мореуз; * објасни својства морске воде; * објасни кретања морске воде. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник подсећа ученике па процес кружења воде у природи. Подстиче ученике да самостално доносе закључке. Усмерава ученике на критичко повезивање обрађених садржаја. Прати активности ученика.  **Главни део (30 минута):**  Наставник објашњава појмове хидросфера и Светско море. Хидросфера је водени омотач Земље. Она обухвата све океане и мора, воде на копну, подземне воде, леднике и снег на високим планинама. Светско море обухвата све океане и мора на Земљи и заузима 71% укупне површине планете. Подељено је на пет већих целина којe се називају океани.  Наводи све океане и показује их на зидној карти света (Атлантски океан, Индијски океан, Тихи океан, Северни ледени океан и Јужни океан). Објашњава специфичне карактеристике сваког океана.  Упућује ученике да прочитају текст у боксу „Занимљивост” о највећој дубини Светског мора.  Путем видео бима приказује филм из дигиталног уџбеника о Маријанском рову.  Објашњава појам мора и њихову поделу на унутрашња, ивична и међуострвска.  Путем видео бима приказује карту из дигиталног уџбеника на којој је представљена обала Европе.  Објашњава појмове: обала, разуђеност, острво, архипелаг, полуострво, залив, фјорд, естуар, ријас и мореуз.  Упућује ученике да прочитају текст у боксу „Занимљивост” о Панамском и Суецком каналу.  Објашњава својства морске воде: салинитет, температуру, боју и провидност. Салинитет представља количину растворених соли у води. Изражава се у промилима (‰) и показује колико грама соли има у једном килограму морске воде. Температура морске воде је највиша око екватора, а смањује се према половима и са порастом дубине. Температура воде у тропским областима износи око 27 °С, у умереним око 15 °С, а у поларним областима око 0 °С. Морска вода је безбојна, али нам се најчешће чини да је плавичаста или зеленкаста. На боју воде утичу чистоћа, дубина, доба дана, временске прилике и биљни и животињски свет у њој.  Објашњава начине кретања морске воде: таласе, морске мене и морске струје. Таласи настају углавном под утицајем ветрова и представљају кретање површинских слојева морске воде. Плима и осека (морске мене) настају под утицајем привлачних сила Месеца и Сунца и представљају наизменично издизање и спуштање нивоа мора. Морске струје настају под утицајем сталних ветрова и представљају кретање површинских слојева воде у виду огромних река. Морске струје могу бити топле и хладне.  Путем видео бима приказује карту из дигиталног уџбеника на којој је представљено кретање главним морских струја у Светском мору.  Прати ангажовање ученика током часа.  **Завршни део (5 минута):**  На крају часа ученици утврђују научено попуњавајући резиме на крају лекције „Хоћу да знам, зато резимирам!”, где је потребно да прочитају лекцију, размисли о наученом и реше задатке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |