|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 7** | | ОДЕЉЕЊЕ**:** | | ДАТУМ**:** |
| Наставна тема: | Планета Земља | | | |
| Наставна јединица: | Облик и димензије Земље | | | |
| Тип часа: | Обрада | | | |
| Циљ часа: | Стицање знања о облику и димензијама планете Земље.  Објашњавање специфичних карактеристика датих појмова. | | | |
| Очекивани исходи: | Ученик ће моћи да:   * наводи доказе о њеном облику: * помоћу глобуса опише облик Земље; * објасни појмове екватор, елипсоид и гравитација. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник започиње час причом о планети Земљи, њеном облику, месту у свемиру и Сунчевом систему. Објашњава каква су била прва схватања о облику наше планете, као и на који начин је доказано да је Земља лоптастог облика. Подсећа ученике на научнике и истраживаче који су својим открићима доказали теорије о лоптастом облику Земље.  **Главни део (30 минута):**  Наставник упућује ученике да прочитају текст у оквиру бокса „Геокутак”, а затим да заједнички изведу експеримент којим ће доказати да је на основу сенке могуће открити облик предмета.  Подсећа ученике на научено о помрачену Месеца и помрачењу Сунца, повезујући ново градиво са претходно наученим.  Објашњава појмове: екватор, елипсоид и гравитација. Екватор је замишљена кружница око Земље, подједнако удаљена од полова и дели Земљу на северну и јужну полулопту. Планета Земља благо спљоштена на Северном и Јужном полу, а испупчена на екватору. Такво тело назива се елипсоид. Гравитација или сила теже изазива привлачење између тела свих величина.  Показује екватор на карти и глобусу, а затим демонстрира примере гравитације.  Путем видео бима, приказује слику из дигиталног уџбеника где су представљене сфера, елипса и геод. Објашњава наведене појмове.  Прати ангажовање ученика током часа.  **Завршни део (5 минута):**  На крају часа ученици утврђују научено попуњавајући резиме на крају лекције „Хоћу да знам, зато резимирам!”, где је потребно да прочитају лекцију, размисли о наученом и реше задатке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |