|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 23** | | ОДЕЉЕЊЕ**:** | | ДАТУМ**:** |
| Наставна тема: | Планета Земља | | | |
| Наставна јединица: | Обликовање рељефа дејством спољашњих сила | | | |
| Тип часа: | Утврђивање | | | |
| Циљ часа: | Провера стеченог знања о обликовању рељефа дејством спољашњих сила.  Практична примена усвојених знања и вештина. | | | |
| Очекивани исходи: | Ученик ће моћи да:   * објасни ерозију и акумулацију; * наведе видове ерозије и акумулације; * објасни речну ерозију и акумулацију; * објасни ерозију и акумулацију морских таласа; * објасни ледничку ерозију и акумулацију; * објасни еолску ерозију и акумулацију; * објасни крашку ерозију и акумулацију. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник упознаје ученике са циљем часа. Дели ученике у парове како би на унапред припремљеној мапи ума унели појмове о наведеним ерозивним и акумулативним облицима рељефа. Наставник прати рад ученика и усмерава уколико је потребно.  **Главни део (30 минута):**  Наставник прозива ученике и проверава оствареност обрађених наставних садржаја.  Предлог питања:  1. Наведи спољашње силе и начин на који делују.  2. Шта је ерозија, а шта акумулација?  3. Наведи врсте ерозија и акумулација.  4. Који су речни ерозивни облици и како настају?  5. Који су речни акумулативни облици и како настају?  6. Како настају алувијалне равни?  7. Шта су клифови и како настају?  8. Који акумулативни облици рељефа настају деловањем морских таласа?  9. Који су леднички ерозивни облици и како настају?  10. Који су леднички акумулативни облици и како настају?  11. Који су еолски ерозивни облици и како настају?  12. Који су еолски акумулативни облици и како настају?  13. Како настаје крашка ерозија?  14. Наведи површинске и подземне облике крашког рељефа.  15. Објасни настанак јама и пећина.  16. На који начин настају сталактити и сталагмити.  **Завршни део (5 минута):**  Наставник утврђује како су ученици савладали градиво обрађено на часовима. Оцењује ученике и образлаже оцене. Бележи запажања у педагошку свеску. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |