|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 34** | | ОДЕЉЕЊЕ**:** | | ДАТУМ**:** |
| Наставна тема: | Планета Земља | | | |
| Наставна јединица: | Биљни и животињски свет на Земљи | | | |
| Тип часа: | Обрада | | | |
| Циљ часа: | Усвајање наставних садржаја о биљном и животињском свету на Земљи.  Развијање вештине уочавања и препознавања.  Практична примена усвојених знања и вештина. | | | |
| Очекивани исходи: | Ученик ће моћи да:   * објасни биотичке факторе, абиотичке факторе и екосистем; * објасни хоризонталну зоналност; * наведе и објасни све природне зоне; * објасни вертикалну зоналност. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник започиње час причом о богатству и разноврсности живог света на Земљи. Усмерава ученике на критичко повезивање обрађених садржај из претходних поглавља. Подстиче ученике да самостално доносе закључке. Прати активности ученика.  **Главни део (30 минута):**  Наставник путем видео бима приказује слику из дигиталног уџбеника о биосфери и објашњава да је биосфера део свих осталих омотача.  Објашњава биотичке факторе, абиотичке факторе и екосистем. Биотички фактори су жива бића која утичу на друга жива бића или на неживу природу. Абиотички фактори су карактеристике климе, воде, земљишта и рељефа који утичу на распрострањеност живих бића на Земљи. Биотички и абиотички фактори заједно чине екосистем. Екосистем обухвата јединство живе и неживе природе и омогућава нам да посматрамо и проучавамо основне процесе који се одвијају у природи.  Путем видео бима приказује карту из дигиталног уџбеника на којој су приказане природне зоне и објањава на који начин се смењују.  Објашњава хоризонталну зоналност. Према хоризонталној подели, односно распрострањености биљног и животињског света од екватора до Северног и Јужног пола, на Земљи можемо издвојити осам природних зона: тропске (кишне) шуме, саване, пустиње, суптропска (средоземна) вегетација, степе, шуме умереног појаса (листопадне и четинарске), тундре и поларне пустиње. Објашњава сваку природну зону појединачно.  Путем видео бима приказује слике из дигиталног уџбеника приликом представљања сваке природне зоне.  Упућује ученике да прочитају текст у боксу „Занимљивост” о екваторијалним шумама Јужне Америке.  Објашњава вертикалну зоналност. Вертикална зоналност подразумева смену природних зона са порастом надморске висине. На сваких 1000 m надморске висине температура ваздуха се снижава за око 6 °С. На вертикалну зоналност утиче и удаљеност од екватора, тако да вертикалних зона највише има у жарком појасу, а најмање у поларним топлотним појасевима.  Путем видео бима приказује слику из дигиталног уџбеника на којој је представљена вертикална зоналност.  Прати ангажовање ученика током часа.  **Завршни део (5 минута):**  На крају часа ученици утврђују научено попуњавајући резиме на крају лекције „Хоћу да знам, зато резимирам!”, где је потребно да прочитају лекцију, размисли о наученом и реше задатке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |