|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 2** | | ОДЕЉЕЊЕ**:** | | ДАТУМ**:** |
| Наставна тема: | Васиона | | | |
| Наставна јединица: | Васиона и васионска тела  (галаксијa, Млечни пут, звезде, сазвежђа) | | | |
| Тип часа: | Обрада | | | |
| Циљ часа: | Стицање знања о васиони и усијаним и гасовитим небеским телима - звездама, светлосној години, појмовима сазвежђа и галаксија. | | | |
| Очекивани исходи: | Ученик ће моћи да:   * разликује звезде од осталих небеских тела; * именује и наводи сазвежђа, уочава да су галаксије највећи звездани скупови. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник започиње час едукативним филмом о васиони и истраживању васионе, који се налази у дигиталном уџбенику.  Након одгледаног филма наставник подстиче ученике да опишу која васионска тела виде на дневном и ноћном небу, као и да опишу нека основна запажања о њима. Такође, наставник објашњава шта је телеском и чему служи, као и шта је астрономија.  **Главни део (30 минута):**  Наставник објашњава ученицима шта је васиона и која васионска тела се налазе у њој. Васиона је свеобухватан простор у којем се налазе васионска тела: звезде, планете, сателити, астероиди, комете и метеороиди.  Звезде су усијана, гасовита небеска тела која имају сопствену светлост и топлоту. Звезде видимо као светле тачкице на ноћном небу зато што су веома удаљене.  Наставник поставља питање: „Без које звезде не би било живота на Земљи?” и усмерава ученике да дају тачан одговор. Најближа звезда планети Земљи је Сунце. Својом светлошћу и топлотом Сунце омогућава живот на Земљи.  Наставник објашњава да су сазвежђа скупови звезда и показује на фотографији у дигиталном уџбенику како изгледају сазвежђа Мали медвед и Велики медвед.  Наставник објашњава да су галаксије звездани системи различитог облика и величине које чине милијарде звезда. Галаксија у којој се налази планета Земља назива се Галактика, али због њеног изгледа на ноћном небу носи назив и Млечни пут или Кумова слама.  Наставник и ученицима, на интернет сајту Астрономског друштва „Руђер Бошковић” посматрају како изгледа звездано небо за тај дан.  Ученици утврђују научено о васиони кроз игрицу којој могу приступити путем QR кода.    **Завршни део (5 минута):**  На крају часа ученици утврђују научено попуњавајући резиме на крају лекције „Хоћу да знам, зато резимирам!”, где је потребно да прочитају лекцију, размисли о наученом и реше задатке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |