|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 1** | | ОДЕЉЕЊЕ**:** | | ДАТУМ**:** |
| Наставна тема: | Човек и географија | | | |
| Наставна јединица: | Увод у географију | | | |
| Тип часа: | Обрада | | | |
| Циљ часа: | Упознавање са предметом проучавања, поделом и значајем географије као наставног предмета и науке уопште;  Стицање знања о најзначајнијим истраживачима и географским омотачима наше планете. | | | |
| Очекивани исходи: | Ученик ће моћи да:   * именује Земљине сфере (атмосферу, биосферу, хидросферу и литосферу) и препознаје њихове основне одлике; * разликује и објашњава географске објекте, појаве и процесе у Земљиним сферама; * увиђа значај рада и дела Јована Цвијића. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник упознаје ученике са географијом као науком и повезује је са наученим из предмета Свет око нас и Природа и друштво, тако што подстиче ученике да опишу које планине, реке, језера и други географски објекти се налазе у њиховој околини.  Наставник објашњава шта проучава географија и како је добила име. Географија је наука која проучава планету Земљу, и објашњава природне и друштвене објекте, појаве и процесе на њој. Назив географија потиче од старогрчких речи Геа, што значи Земља и графеин што значи писати, описивати. Тај назив први је употребио грчки научник Ератостен који је живео пре више од две хиљаде година.  **Главни део (30 минута):**  Наставник упознаје ученике са животом и радом познатих научника и истраживача, пре свега Херодота који је дао велики допринос развоју географије, а затим упознаје ученике са истраживачима и морепловцима који су током периода великих географских открића крајем средњег века открили нове континенте и народе. У потрази за новим пловним путем до Индије Кристифор Колумбо је на својим путовањима открио Америку. Пловни пут до Индије пронашао је морепловац Васко да Гама, док је експедиција Фернанда Магелана опловила Земљу.  Наставник објашњава да се географије у почетку бавила описивањем географских објекта појава и процеса, а да је Александар фон Хумболт, немачки природњак, географ и истраживач, који је живео у 18. и 19. веку, увео је нови, научни приступ у географији, користећи научне методе како би разумели појаве и процесе у простору.  Наставник посебно ставља акценат на живот и рад Јована Цвијића, који је заслужан за развој географије као науке у нашој земљи. Јован Цвијић је рођен у Лозници 1865. године. Цвијић је био познат научник и често је држао предавања на светским универзитетима. Био је оснивач Српског географског друштва, председник Српске краљевске академије и професор Универзитета у Београду.  Наставник објашњава да према предмету проучавања географију делимо на: физичку, друштвену и регионалну, као и да у петом разреду изучавамо физичку географију. Физичка географија проучава природу на Земљи, односно њен географски омотач и његове законитости. Географски омотач Земље чине четири омотача: литосфера, атмосфера, хидросфера и биосфера.  Ученици утврђују научено о географским омотачима Земље кроз игрицу којој могу приступити путем QR кода.    **Завршни део (5 минута):**  Наставник упознаје ученике каква је одговорност човека према планети Земљи, јер опстанак човечанства зависи од одговорног коришћења природних богатстава. Главни циљ одговорног понашања свих људи према природи јесте одрживи развој, који подразумева коришћење природних  ресурса без угрожавања животне средине.  Наставник мотивише ученике да се подсети се шта су то природни ресурси, да наброје неке без којих  живот на Земљи не би био могућ, као и како човек треба да се односи према природним ресурсима. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |