|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 17** | | ОДЕЉЕЊЕ**:** | | ДАТУМ**:** |
| Наставна тема: | Планета Земља | | | |
| Наставна јединица: | Стене | | | |
| Тип часа: | Обрада | | | |
| Циљ часа: | Усвајање наставних садржаја о стенама.  Развијање вештине уочавања и препознавања.  Практична примена усвојених знања и вештина. | | | |
| Очекивани исходи: | Ученик ће моћи да:   * објасни постанак, састав, старост и структуру стена; * наведе поделу стена; * објасни настанак магматских, седиментних и метаморфних стена и наведе које стене припадају свакој групи појединачно; * објасни шта су фосили и како настају. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник у дијалогу са ученицима обнавља градиво о Земљиној кори. Подстиче ученике да самостално доносе закључке. Усмерава ученике на критичко повезивање обрађених садржаја о Земљиној кори. Прати активности ученика.  **Главни део (30 минута):**  Наставник започиње нову наставну јединицу објашњавајући постанак, састав, старост и структуру стена. Објашњава које све стене и минерале користимо у свакодневном животу.  Објашњава појмове магматске, седиментне и метаморфне стене.  Објашњава на који начин настају магматске стене, као и које стене припадају овој групи. Магматске стене настају хлађењем и очвршћавањем магме у Земљиној унутрашњости или лаве на Земљиној површини. Најпознатије магматске стене су гранит, габро, базалт и андезит.  Објашњава на који начин настају седиментне стене, као и које стене припадају овој групи. Седиментне стене настају таложењем љуштура и костура угинулих биљака и животиња, као и таложењем и очвршћавањем честица других стена или прашине и муља у морима, језерима или на копну. Најпознатије седиментне стене су кречњак, угаљ, пешчар и креда.  Објашњава на који начин настају метаморфне стене, као и које стене припадају овој групи. Метаморфне стене настају преображајем магматских и седиментних стена. Промене се дешавају услед високе температуре и великог притиска у унутрашњости Земље. Најпознатије метаморфне стене су мермер, шкриљци и гнајс.  Путем видео бима приказује како изгледају наведе стене и прави мапу ума на табли.  Упућује ученике да прочитају текст у боксу „Занимљивости” о Ђавољој вароши.  Објашњава шта су фосили и како су настали. Фосили су окамењени остаци биљака и животиња сачувани у седиментним, а могу се пронаћи и у метаморфним стенама.  Упућује ученике да прочитају текст у боксу „Занимљивости” о мамутима Кика и Вика који су пронађени на простору Србије.  Прати ангажовање ученика током часа.  **Завршни део (5 минута):**  На крају часа ученици утврђују научено попуњавајући резиме на крају лекције „Хоћу да знам, зато резимирам!”, где је потребно да прочитају лекцију, размисли о наученом и реше задатке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |