|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 27** | | ОДЕЉЕЊЕ**:** | | ДАТУМ**:** |
| Наставна тема: | Планета Земља | | | |
| Наставна јединица: | Човек и клима | | | |
| Тип часа: | Обрада | | | |
| Циљ часа: | Усвајање наставних садржаја о заштити ваздуха од загађења.  Развијање вештине уочавања и препознавања.  Практична примена усвојених знања и вештина. | | | |
| Очекивани исходи: | Ученик ће моћи да:   * објасни ефекат стаклене баште; * објасни глобално загревање, атмосферске непогоде, киселе кише и озонске рупе; * наведе које су последице загађења атмосфере; * наведе мере у циљу заштите ваздуха од загађења. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник у дијалогу са ученицима истиче и објашњава значај очувања животне средине. Подстиче ученике да самостално доносе закључке. Усмерава ученике на критичко повезивање обрађених садржаја о атмосфери. Прати активности ученика.  **Главни део (30 минута):**  Наставник објашњава које су последице загађења атмосфере и како утичу на климу планете Земље.  Објашњава појмове: глобално загревање, атмосферске непогоде, киселе кише и озонске рупе.  Путем видео бима приказује слику из дигиталног уџбеника на којој је приказан ефекат стаклене баште. Објашњава ефекат стаклене баште и који су узроци његовог настанка. Човек нарушава природну равнотежу тако што производи превише угљен-диоксида, па топлота не може да оде у васиону већ се задржава на површини Земље. Ту појаву називамо ефекат стаклене баште.  Објашњава које су последице глобалног загревања. Због повећања температуре које је узроковано ефектом стаклене баште догађа се глобално загревање које утиче на целокупан живи свет на Земљи.  Наводи атмосферске непогоде и објашњава њихове последице. Глобално загревање узрокује суше, поплаве и разорне ветрове. Те појаве се називају атмосферске непогоде.  Објашњава појам киселе кише и наводи њихове последице. Последица загађења су и киселе кише. Настају тако што се отровне материје из ваздуха вежу за капљице кише и падају на Земљину површину.  Путем видео бима приказује слику из дигиталног уџбеника на којој је приказана озонска рупа и објашњава главе узрочнике њеног настанка.  Наводи мере које можемо преузети у циљу заштите загађења ваздуха.  Упућује ученике да посете сајт Аутоматског мониторинга квалитета ваздуха у Србији и погледају какав је квалитет ваздуха у нашој земљи.  Прати ангажовање ученика током часа.  **Завршни део (5 минута):**  На крају часа ученици утврђују научено попуњавајући резиме на крају лекције „Хоћу да знам, зато резимирам!”, где је потребно да прочитају лекцију, размисли о наученом и реше задатке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |