|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 5** | | ОДЕЉЕЊЕ**:** | | ДАТУМ**:** |
| Наставна тема: | Васиона | | | |
| Наставна јединица: | Месец, месечеве мене, астероиди, комете, метеори | | | |
| Тип часа: | Обрада | | | |
| Циљ часа: | Стицање знања о сателитима и малим телима Сунчевог система: кометама, астероидима и метеорима и њиховим основним карактеристикама. | | | |
| Очекивани исходи: | Ученик ће моћи да:   * препозна положај Месеца у односу на Земљу; * препозна и објасни Месечеве мене; * препозна основне одлике астероида, комета и метеора и уочи по чему се разликују. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник започиње час причом о Месецу, природним и вештачким сателитима, где подстиче и мотивише ученике да изнесу своја запажања и знања о овој теми. Наставник објањава појмове природни и вештачки сателит.  **Главни део (30 минута):**  Наставник путем видео бима приказује слику из дигиталног уџбеника на којој су представљене Месечеве мене и објашњава положај Месеца у односу на Земљу и Месечеве мене. Објашњава колико је потребно да Месец прође кроз све своје фазе и на који начин утиче на различите појаве на Земљи.  Због сталног померања положаја према Сунцу и Земљи, Месец је различито осветљен и видљив у различитим облицима. Тe различитe фазе називају се Месечеве мене: млад Месец, прва четврт, пун Месец и последња четврт. Месечеве мене се смењују на сваких 7 дана, 9 сати и 11 минута. Потребно је 29,5 дана да Месец прође кроз све своје фазе.  Објашњава појмове помрачење Сунца и помрачење Месеца. Упућује ученике да реше задатак у оквиру бокса „Геокутак”, о помрачењу Сунца и помрачењу Месеца. Прати рад ученика и усмерава уколико је потребно.  Наставник објашњава појмове: астероиди, комете и метеороиди. Астероиди или планетоиди су хладна небеска тела неправилног облика која круже у Сунчевом систему. Комете су хладна небеска тела која се састоје од комада стена, леда, гасова и прашине. Најпознатија „звезда репатица” је Халејева комета. Метеороиди су остаци разбијених астероида који настају приликом њихових повремених судара.  Путем видео бима користећи слике из дигиталног уџбеника показује како изгледају наведена мала тела Сунчевог система.  Упућује ученике да прочитају занимљивост о Халејевој комети и Милутину Миланковићу.  **Завршни део (5 минута):**  На крају часа ученици утврђују научено попуњавајући резиме на крају лекције „Хоћу да знам, зато резимирам!”, где је потребно да прочитају лекцију, размисли о наученом и реше задатке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |