|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 32** | | ОДЕЉЕЊЕ**:** | | ДАТУМ**:** |
| Наставна тема: | Планета Земља | | | |
| Наставна јединица: | Човек и вода | | | |
| Тип часа: | Обрада | | | |
| Циљ часа: | Усвајање наставних садржаја о заштити воде од загађења.  Развијање вештине уочавања и препознавања.  Практична примена усвојених знања и вештина. | | | |
| Очекивани исходи: | Ученик ће моћи да:   * објасни шта су природне непогоде; * објасни како настају бујице и поплаве; * наведе како се понашати у случају поплаве; * наведе који су извори загађења воде; * наведе мере у циљу заштите воде од загађења. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник започиње час причом о значају воде за опстанак живота на Земљи. Усмерава ученике на критичко повезивање обрађених садржај о хидросфери. Подстиче ученике да самостално доносе закључке. Прати активности ученика.  **Главни део (30 минута):**  Наставник објашњава шта су природне непогоде. Неповољне ситуације у којима природа може довести у опасност живи свет називамо природним непогодама.  Објашњава шта су поплаве и бујице и како настају. Поплаве настају због велике количине воде у речном кориту. Вишак воде се излива из речног корита и плави околно земљиште. Изданска вода се „подиже”, а слој земљишта изнад ње постаје презасићен водом и она почиње да се излива на површину. Поплаве могу настати и као последица наглог отапања снега и леда. Бујичне поплаве настају на брдско-планинским водотоцима због великих количина падавина.  Постиче ученике да се присете шта је глобално загревање и самостално закључе како утиче на настанак природних непогода.  Наводи како човек треба да се понаша за време и након поплава.  Објашњава како загађење воде утиче на биљке, животиње и људе. Загађење воде највише утиче на биљке, животиње и друге организме који живе у воденим срединама, али и на човека и друге копнене организме који не би преживели без довољне количине чисте воде.  Наводи који су извори загађења воде и објашњава последице загађења воде.  Наводи мере у циљу заштите воде од загађења.  Упућује ученике да прочитају текст у боксу „Занимљивост” о потрошњи воде.  Прати ангажовање ученика током часа.  **Завршни део (5 минута):**  На крају часа ученици утврђују научено попуњавајући резиме на крају лекције „Хоћу да знам, зато резимирам!”, где је потребно да прочитају лекцију, размисли о наученом и реше задатке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |