|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 26** | | ОДЕЉЕЊЕ**:** | | ДАТУМ**:** |
| Наставна тема: | Планета Земља | | | |
| Наставна јединица: | Атмосфера | | | |
| Тип часа: | Утврђивање | | | |
| Циљ часа: | Провера стеченог знања о атмосфери.  Практична примена усвојених знања и вештина. | | | |
| Очекивани исходи: | Ученик ће моћи да:   * објасни климу и време; * објасни климатске елементе; * практично примени стечено знање о климатским елементима. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник упознаје ученике са циљем часа. Дели ученике у парове како би на унапред припремљеној немој карти света означили климатске типове на планети Земљи. Наставник прати рад ученика и усмерава уколико је потребно.  **Главни део (30 минута):**  Наставник прозива ученике да објасне појмове клима и време.  Прозива ученике да објасне климатске елементе: инсолацију, температуру ваздуха, ваздушни притисак, ветар, влажност ваздуха, облачност и падавине.  Наставник и ученици у школском дворишту мере температуру ваздуха користећи термометар. Ученици мере температуру ваздуха на спортском терену, где је термометар директно изложен Сунчевим зрацима, након тога температуру ваздуха мере у хладу испод неког дрвета. Добијене вредности уносе у унапред припремљену табелу.  Наставник прозива ученике да објасне облачност и одреде тренутну облачност. Добијене вредности уносе у унапред припремљену табелу.  Упућује ученике да посете сајт Републичког хидрометеоролошког завода и заједнички анализирају тренутне податке о времену у Србији.  Прозива ученике да објасне падавине и њихову поделу.  Прозива ученике да објасне ветрове и њихову поделу.  Дели ученике у две групе где свака група добија макете и објашњење како да направе кишомер и ветроказ за школско двориште.  Прати ангажовање ученика током часа.  **Завршни део (5 минута):**  Наставник утврђује како су ученици савладали градиво обрађено на часовима. Оцењује ученике и образлаже оцене. Бележи запажања у педагошку свеску. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |