|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 14** | | ОДЕЉЕЊЕ**:** | | ДАТУМ**:** |
| Наставна тема: | Планета Земља | | | |
| Наставна јединица: | Литосферне плоче | | | |
| Тип часа: | Обрада | | | |
| Циљ часа: | Усвајање наставних садржаја о литосферним плочама.  Развијање вештине уочавања и препознавања.  Практична примена усвојених знања и вештина. | | | |
| Очекивани исходи: | Ученик ће моћи да:   * објасни тектонске покрете; * објасни кретање литосферних плоча; * објасни кретање континената и размештај континената током прошлости. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник у дијалогу са ученицима обнавља градиво о унутрашњој грађи Земље. Ученици у свесци цртају изглед унутрашње грађе Земље. Наставник прати рад ученика и усмерава уколико је потребно.  **Главни део (30 минута):**  Наставник путем видео бима приказује слику из дигиталног уџбеника на којој су приказане литосферне плоче.  Објашњава појмове литосферне плоче и тектонски покрети. Показује које су највеће литосферне плоче.  Подсећа ученике на значење појмова Земљина унутрашња топлота и сила Земљине теже.  Објашњава како се литосферне плоче крећу: раздвајају, сударају и мимоилазе. Приликом раздвајања литосферних плоча настаје процеп кроз који избија ужарена житка маса – магма. Она се хлади и постаје чврста, па настаје нова Земљина кора. Приликом сударања двеју континенталних плоча оне се набирају и тако настају планине. Хоризонталним покретима литосферне плоче се померају једна уз другу при чему се њихове ивице додирују. Мимоилажењем литосферних плоча настају велики раседи.  Уводи нове појмове, вулканска ерупција и земљотрес.  Путем видео бима приказује слику из дигиталног уџбеника на којој је приказан размештај континента током прошлости.  Објашњава појмове Пангеа, Лауразија и Гондвана. Сви континенти били су спојени у један континент који називамо Пангеа. Тектонским покретима почело је раздвајање. Прво су настале две континенталне масе – Гондвана и Лауразија.  Упућује ученике да прочитају текст у боксу „Занимљивости” о кретању континената.  Прати ангажовање ученика током часа.  **Завршни део (5 минута):**  На крају часа ученици утврђују научено попуњавајући резиме на крају лекције „Хоћу да знам, зато резимирам!”, где је потребно да прочитају лекцију, размисли о наученом и реше задатке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |