|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 5. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 22** | | ОДЕЉЕЊЕ**:** | | ДАТУМ**:** |
| Наставна тема: | Планета Земља | | | |
| Наставна јединица: | Обликовање рељефа дејством спољашњих сила | | | |
| Тип часа: | Обрада | | | |
| Циљ часа: | Усвајање наставних садржаја о обликовању рељефа дејством спољашњих сила.  Развијање вештине уочавања и препознавања.  Практична примена усвојених знања и вештина. | | | |
| Очекивани исходи: | Ученик ће моћи да:   * објасни ерозију и акумулацију; * наведе видове ерозије и акумулације; * објасни еолску ерозију и акумулацију; * објасни крашку ерозију и акумулацију. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник у дијалогу са ученицима обнавља градиво о ерозији и акумулацији. Подстиче ученике да самостално доносе закључке. Усмерава ученике на критичко повезивање обрађених садржаја. Прати активности ученика.  **Главни део (30 минута):**  Наставник објашњава на који начин еолска ерозија делује на стеновиту површину и наводи који су ерозивни и акумулативни облици настали деловањем еолске ерозије.  Објашњава појмове: хамаде, ергови и пешчане дине. Односећи ситан стеновити материјал, ветар огољава стеновиту подлогу и ствара камените пустиње – хамаде. Акумулацијом песка који је ветар издувао из каменитих пустиња настају песковите пустиње – ергови. Основни акумулативни еолски облици рељефа су пешчане дине.  Упућује ученике да прочитају текст у боксу „Занимљивост” и сазнају како је еолска ерозија добила назив.  Објашњава на који начин крашка ерозија делује на стеновиту површину и наводи који су ерозивни и акумулативни облици настали деловањем крашке ерозије.  Дели крашке облике рељефа на површинске и подземне.  Објашњава појмове: шкрапе, вртаче, увале, крашка поља, јаме и пећине. Шкрапе су узана издужена удубљења у кречњачким теренима. Вртаче су удубљења у рељефу у облику левка. Нешто већа издужена удубљења стрмијих страна називају се увале. Најкрупнији облици крашког рељефа су крашка поља. Јаме су вертикални и стрми кречњачки канали који се спуштају у дубину кречњачке масе. Пећине су хоризонтални кречњачки канали који се састоје из више ходника и дворана, често распоређених у више нивоа.  Објашњава како настају сталактити и сталагмити.  Путем видео бима приказује филм из дигиталног уџбенике о пећинама. Дискутује са ученицима о приказаном филму.  Прати ангажовање ученика током часа.  **Завршни део (5 минута):**  На крају часа ученици утврђују научено попуњавајући резиме на крају лекције „Хоћу да знам, зато резимирам!”, где је потребно да прочитају лекцију, размисли о наученом и реше задатке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |